b'\n_START_ARTICLE_\nNick Clegg\n_START_SECTION_\nBakgrunn\n_START_PARAGRAPH_\nClegg studerte arkeologi og sosialantropologi ved University of Cambridge Senere tok han mastergrad i politisk filosofi ved University of Minnesota i USA og deretter mastergrad ved Europa-colleget i Belgia. Moren hans er nederlandsk, mens faren har russiske og tysk-russiske aner. Han er flytende i nederlandsk, fransk, tysk og spansk. Han er gift med den spanske forretningsadvokaten Miriam Gonz\xc3\xa1lez Dur\xc3\xa1ntez, som er partner i DLA Piper og datter av en spansk konservativ senator, og som han m\xc3\xb8tte da han studerte ved Europa-colleget. Paret har tre barn.\n_START_SECTION_\nValget i 2010\n_START_PARAGRAPH_\nClegg var p\xc3\xa5 forh\xc3\xa5nd ikke levnet store sjanser i Storbritannias parlamentsvalg 2010, da kampen n\xc3\xa6rmest p\xc3\xa5 forh\xc3\xa5nd var bestemt \xc3\xa5 st\xc3\xa5 mellom sittende statsminister Gordon Brown og Det konservative partis kandidat David Cameron. Dette ble snudd p\xc3\xa5 hodet etter den f\xc3\xb8rste TV-debatten mellom de tre p\xc3\xa5 ITV 15. april, hvor Clegg gjorde det meget bra. Han ble k\xc3\xa5ret til vinneren av debatten, og partiet steg p\xc3\xa5 meningsm\xc3\xa5lingene utf\xc3\xb8rt etter debatten. En meningsm\xc3\xa5ling gjennomf\xc3\xb8rt av The Guardian viste at Liberaldemokratene steg 10 prosentpoeng p\xc3\xa5 \xc3\xa9n uke.\n_START_SECTION_\nVisestatsminister\n_START_PARAGRAPH_\nClegg ble den 11. mai 2010 visestatsminister i koalisjonsregjeringen mellom De konservative og Liberaldemokratene. Koalisjonsregjeringen ble ledet av statsminister David Cameron. Etter valget i 2015 fikk De konservative majoritet alene, mens Liberaldemokratene endte opp med kun 8 parlamentsmedlemmer, og koalisjonen opph\xc3\xb8rte._NEWLINE_Ved nytt\xc3\xa5r 2018 ble han utnevnt til Knight Bachelor. Han ble dermed gjort til ridder og fikk rett til \xc3\xa5 f\xc3\xb8re tiltaleformen sir foran sitt navn.'